| Narajap. 奈良市 |
| --- |
|        |
| *Kofuku šventykla* |
|  |
| 

NaraNara

34°41′00″ š. pl. 135°48′00″ r. ilg.﻿ / ﻿34.68333°š. pl. 135.80000°r. ilg.﻿ / 34.68333; 135.80000﻿ (Nara (Japonija))Koordinatės: 34°41′00″ š. pl. 135°48′00″ r. ilg.﻿ / ﻿34.68333°š. pl. 135.80000°r. ilg.﻿ / 34.68333; 135.80000﻿ (Nara (Japonija)) |
|  |
| Laiko juosta: (UTC+9) |
|  |
| **Valstybė** | Japonijos vėliava Japonija |
| **Regionas** | Kansai regionas |
| **Prefektūra** | Naros prefektūra |
|  |
| **Įkūrimo data** | 708 |
|  |
| **Gyventojų** (2010) | 368 295  |
| **Plotas** | 276,84 km² |
| **Tankumas** (2010) | 1 330 žm./km² |
|  |
| **Tinklalapis** | city.nara.lg.jp |
|  **Vikiteka** | Nara |

**Nara** (jap. 奈良市 = *Nara shi*) – miestas Japonijoje, Naros prefektūros sostinė. Mieste gausu istorinių paminklų, šimtametę istoriją turinčių šventyklų. Nemaža dalis jų buvo pastatyta VIII a. kada Nara buvo visos Japonijos sostinė. Aštuoni objektai (Todaidži, Kofukudži, Gongodži, Jakušidži, Tošiodaidži budistinės šventyklos, Kasuga šintoistinė šventykla su ją supančiu mišku ir Heidžio rūmai) yra įtraukti į pasaulio paveldo sąrašą kaip Istoriniai senosios Naros paminklai.

Istorija
--------

*Pagrindinis straipsnis – Naros laikotarpis*.
Todaidži šventykla.
Nara, kaip miestas, buvo suplanuota ir pastatyta 708–712 metais, siekiant ją paversti nauja Japonijos sostine. Tokį statusą ji įgavo 710 metais ir išlaikė jį iki 784-ųjų. Vėliau, sostinę perkėlus į Kiotą, Nara prarado savo reikšmę. 1180 metais mieste įvyko didelis gaisras, sudegė ir vėliau buvo rekonstruotos kelios šventyklos. XV a. Nara vystėsi kaip pirklių ir amatininkų miestas, augo gyventojų skaičius. XVI a. pradžioje čia gyvento apie 25 000 žmonių, o XVII a. pradžioje – apie 35 000. Prekyba ir amatai išliko svarbia Naros gyventojų veikla ir Edo laikotarpiu.

Po Meidži revoliucijos, 1887 m. buvo įkurta Naros prefektūra, o 1898 m. prijungus aplinkines gyvenvietes, įsteigtas dabartinis Naros miestas. Vėliau jis buvo kelis kartus išplėstas.

Gyventojai
----------

2010 m. duomenimis, Naroje buvo 154 663 namų ūkiai su 368 295 gyventojais.

Žymios vietos
-------------

Naroje Iš kairės į dešinę: Vakakusajama kalno deginimas, Todaidži Buda, Jakušidži, Todaidži, Kasuga šventykla, elnias Naros parke.
Naroje daug budistinių šventyklų, kaip kad Todaidži, Saidaidži, Kofukudži, Gangodži, Jakušidži, Tošiodaidži, Šinjakušidži, Daiandži, Endžiodži ir Riosendži, VIII a. pastatyta Kasuga šintoistinė šventykla, senieji Heidžio imperatoriški rūmai, Naros valstybinis muziejus, Isuien sodas. Aštuoni žymiausi objektai yra įtraukti į pasaulio paveldo sąrašą kaip Istoriniai senosios Naros paminklai.

Švietimas
---------

Naroje yra 16 mokyklų ir 6 universitetai, tarp kurių ir valstybinis Naros moterų universitetas.

Transportas
-----------

Per Narą eina 6 geležinkelio linijos. Artimiausia greitųjų traukinių stotis – Kiotas.

Geografija
----------

Naros miestas yra Naros prefektūros šiaurinėje dalyje ir ribojasi su Kioto prefektūra. Aukščiausias miesto taškas yra 822 metrų aukščio Kaigahira kalnas.

### Klimatas

Temperatūra žiemą Naroje svyruoja tarp 3-5 °C, sninga retai. Vasaros karštos (25-28 °C) ir lietingos.

|  **Naros klimatas**  |
| --- |
| Mėnuo | Sau | Vas | Kov | Bal | Geg | Bir | Lie | Rgp | Rgs | Spa | Lap | Gru | Metinis |
| Vid. temperatūra °C | 3,9 | 4,4 | 7,6 | 13,4 | 18 | 21,9 | 25,8 | 26,9 | 22,9 | 16,6 | 11,1 | 6,2  | 14,9 |
| Krituliai mm | 49,6 | 63,3 | 103,2 | 97,7 | 143,5 | 188,8 | 165,1 | 111,8 | 163,3 | 111,1 | 71,4 | 47,3  | 1 316 |
| *Duomenys: Naros klimatas 2012 06 22* |

Tarptautiniai ryšiai
--------------------

Miestai, su kuriais Nara yra užmezgusi partnerystės ryšius:

* Australija Kanbera (Australija);
* Pietų Korėja Kjongdžu (Pietų Korėja);
* Ispanija Toledo (Ispanija);
* Prancūzija Versalis (Prancūzija);
* Kinijos LR Sianas (Kinija);
* Kinijos LR Jangdžou (Kinija).

Miesto simboliai
----------------

Oficiali miesto gėlė yra *Prunus verecunda 'Antiqua'*, medis – *Quercus gilva*, paukštis – *Horornis diphone*.

Šaltiniai
---------

1. ↑  Charles Holcombe. *A History of East Asia: From the Origins of Civilization to the Twenty-First Century*. Cambridge University Press, 2010, p. 117
2. ↑  奈良市の歴史 Archyvuota kopija 2019-09-02 iš Wayback Machine projekto. 奈良市
3. ↑  人口の推移[neveikianti nuoroda], 奈良市
4. ↑  „Naros klimatas" (japonų). Nuoroda tikrinta 2012-06-22.
5. ↑  „「姉妹都市」と「友好都市」". *city.nara.lg.jp*. Nara. Suarchyvuotas originalas 2020-06-11. Nuoroda tikrinta 2020-04-08. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)